**KANEn vaikuttamissuunnitelma maakunta- ja sote-valmisteluun**

**Maakunta- ja sote-uudistus järjestöjen toimintaedellytysten näkökulmasta**

Maakunta- ja sote-uudistus tulee vaikuttamaan olennaisesti myös suomalaisen kansalaisyhteiskunnan elinvoimaisuuteen. Uudistus vaikuttaa sekä järjestöjen yleishyödylliseen perustyöhön että järjestöjen tuottamiin palveluihin. Uudistuksen vaikutukset kansalaisyhteiskuntaan on syytä arvioida ja huolehtia, ettei se heikennä kansalaisjärjestöjen ja -verkostojen toimintaedellytyksiä.

Terveyden ja hyvinvoinnin edistäminen on jatkossakin kuntien tehtävä, joten kumppanuus kansalaisjärjestöjen kanssa säilyy valtaosin kunnissa. Myös maakunnilla on lakisääteinen rooli terveyden ja hyvinvoinnin edistämisessä.

Osa kuntien nykyisistä järjestökumppanuuksista liittyy likeisesti sosiaali- ja terveyspalveluihin. Puhutaan ns. järjestölähtöisestä auttamistyöstä, jossa kyse ei ole lakisääteisistä tai myytävistä palveluista, vaan järjestöjen toteuttamasta yleishyödyllisestä toiminnasta, jolla tuetaan ihmisiä julkisen palvelujärjestelmän ulkopuolella. Toimintaa rahoitetaan usein julkisista varoista ja siihen liittyy tyypillisesti vapaaehtoistoimintaa ja/tai vertaistukea. Pitkäjänteinen ja laadukas vapaaehtoistoiminta edellyttää koordinointia, koulutusta, ohjausta, tukea ja kehittämistä. Tämä vaatii resursseja. STEA:n rahoituksen ohella tähän tarvitaan kuntien ja maakuntien avustuksia ja muuta tukea, esimerkiksi kansalaistoimintaan sopivien tilojen käyttöoikeutta.

Uudistuksessa kuntien resurssit pienenevät, jolloin on vaarana, että kunnat hakevat säästöjä järjestöyhteistyöstä. Riski koskee erityisesti sosiaali- ja terveysjärjestöjä, joiden toiminnan kunta voi katsoa linkittyvän maakuntien tehtäviin. Uudistuksessa on tärkeätä kiinnittää huomiota niihin tehtäväkokonaisuuksiin, jotka sijoittuvat kuntien ja maakuntien rajapinnalle, kuten hyte- ja sote-tehtävät, joissa myös järjestöillä on tärkeä rooli. Sekä ihmisten avunsaannin että järjestölähtöisen auttamistyön kannalta on tärkeää, että olemassa olevat kumppanuudet tunnistetaan ja niissä tapauksissa, joissa kunta ei enää ole luonteva kumppani, huolehditaan niiden siirtymisestä maakunnille.

Lisäksi on huolehdittava, että sote-palveluita koskevilla linjauksilla ei vaurioiteta järjestöjen kykyä tuottaa palveluita joko järjestö- tai yhtiömuodossa. On itseisarvo, että yhteiskunnassa julkisen ja yksityisen sektorin rinnalla on elinvoimainen kolmas sektori, kansalaisyhteiskunta. Kansalaisjärjestöjen toiminnan tavoitteet ja toimintalogiikka ovat toiset kuin julkisen tai yksityisen sektorin. Järjestöt eivät julkisesta rahoituksesta huolimatta ole osa julkista sektoria eivätkä ne palvelumarkkinoilla toimiessaankaan kuulu yksityiseen sektoriin. Julkisen vallan toimet, jotka pakottavat tai kannustavat järjestöjä yhtiöittämään toimintaansa, johtavat yrityssektorin vahvistumiseen ja kansalaisyhteiskunnan kaventumiseen.

* Järjestölähtöinen auttamistyö on huomioitava valtakunnallisissa sosiaali- ja terveydenhuollon tavoitteissa.
* Maakuntien tulee omissa lakisääteisissä strategioissaan ja palvelulupauksissaan ottaa huomioon järjestöjen yleishyödyllisen vapaaehtoistoiminnan ja vertaistuen tarjoamat mahdollisuudet, tehdä yhteistyötä järjestöjen kanssa ja tukea kansalaisyhteiskunnan toimintaedellytyksiä mm. avustuksin
* Maakuntauudistuksen toimeenpanossa on määriteltävä maakuntien ja kuntien roolit ja vastuunjako hyvinvointia ja terveyttä edistävässä järjestöyhteistyössä ja varmistettava kumppanuuksien säilyminen.

**KANE:n toimenpide-esitykset**

* Maakuntavalmistelijoille tuotetaan tietoa ja koulutusta kansalaisyhteiskunnan toimintaedellytyksiin liittyvistä avainkysymyksistä
* Maakuntastrategioissa huomioidaan kansalaisyhteiskunnan toimintaedellytykset. Strategian liitteeksi laaditaan toimenpidesuunnitelma, jossa määritellään yhteistyörakenteet kansalaisyhteiskunnan kanssa: vastuut, kumppanuudet, yhteistyön muodot ja sopimusmallit sekä seuranta.
* Maakunnissa varataan riittävät resurssit järjestöyhteistyön ja osallisuuden toteuttamiseen.
* Kunnissa päivitetään/tuotetaan kansalaisyhteiskuntastrategia, jossa määritellään rajapinnat maakuntaan.

**KANE:n omat toimenpiteet**

KANE

1. järjestää maakuntavalmistelijoille (esim. muutosjohtajille) suunnatun tilaisuuden, jossa tarkastellaan uudistuksen merkitystä ja vaikutuksia kansalaisyhteiskunnan elinvoimaisuuteen;

Käytännön toteutus:

* sihteeristö/OM selvittää yhteistyössä VM:n kanssa tilaisuuden ajankohdan ja tarkemman kohderyhmän (mahdollisesti osana VM:n Muutosfoorumia tai pyöreän pöydän keskusteluna, ks. toimenpide 5).

1. tuottaa tiekarttatyöryhmille ja maakunnille konkreettisia esityksiä kansalaisyhteiskuntastrategioiden sisällöistä, yhteistoimintarakenteista sekä osallisuudesta

Käytännön toteutus:

* + tuotetaan opas yhteistyössä KANE – Soste ry – Kuntaliitto – Pohjois-Karjalan Sosiaaliturvayhdistys ry (työnimi *Osallisuuden ja luottamuksen maakunta* – *kansalaistoiminta mukaan maakuntaan*, sisältösuunnitelma liitteenä);
  + oppaan toimituskunta koostuu em. tahoista (KANEn edustajina Liisa Männistö/sihteeristö sekä Kirsi Uusitalo ja Virva Viljanen, Allianssi ry), päätoimittaja Riitta Kittilä/Soste ry;
  + kirjallisia kommentteja oppaan luonnosversioon pyydetään mahdollisimman laajasti, mm. KANEn jäsenistö, maakuntien osallisuus- ja demokratiavalmistelijoiden verkosto (VM), Sosten Järjestö 2.0 -hanketyöntekijät, Kuntaliiton AKE-projektin yhdyshenkilöt, selvityshenkilö Tuija Brax, MANEn kansalaistoiminnan teemaverkosto, Kuntademokratiaverkosto;
  + rahoituksesta vastaavat Kuntaliitto (toimitustyö, kuvitus, taitto ja painatus) ja OM (käännös ruotsiksi);
  + julkaistaan verkko- ja printtiversio; verkkoversio julkaistaan mm. Kuntaliiton sivuilla ja Alueuudistus.fi-sivustolla;
  + tavoiteaikataulu: 9.4. mennessä luonnosversio kommentoitavaksi alueuudistus.fi-sivuille – toimituskunnan tekstipaja 16.4. – taittovalmis 30.4. mennessä – käännös- (sv) ja taittotyö 05-06/2018 – verkkoversion (fi+sv) julkaisu 06-07/2018 – painatus 07-08/2018 – julkistustilaisuus Kuntamarkkinoilla 12.-13.9.2018.

1. tuottaa sote-valmistelun tilannekeskukselle esityksen kansalaisyhteiskunnan kannalta kriittisistä kysymyksistä sekä Pöystin työryhmälle kansalaisyhteiskunnan strategisesta huomioimisesta sote-uudistuksessa;

Käytännön toteutus:

* sihteeristö/OM selvittää yhteistyössä VM:n kanssa, miten toteutetaan (mahdollisesti pyöreän pöydän keskustelu, ks. toimenpide 5).
* Täydennetään KANEn esitystä 5.3. järjestetyn pyöreän pöydän keskustelun perusteella.
* Huomioidaan myös STM:n selvitys järjestöjen roolista uudessa sosiaali- ja terveydenhuollon mallissa (selvityshenkilö Tuija Brax).

1. käynnistää Tulevaisuuden kunta -työryhmän kanssa dialogin järjestöjen aseman turvaamisesta ja tuottaa työryhmälle ehdotuksen kuntien kansalaisyhteiskuntastrategioiden sisällöstä

Käytännön toteutus:

* KANEn edustajat voisivat osallistua Tulevaisuuden kunta -hankkeen asiantuntijaryhmän kokoukseen (keskustelu ja aiheen esittely); selvitetään myös Tuija Braxin mahdollisuus osallistua keskusteluun; sihteeristö/OM kartoittaa aikataulua yhdessä VM:n kanssa.
* kuntien kansalaisyhteiskuntastrategioiden osalta, vrt. toimenpide 2.

1. tapaa uudistuksen kannalta keskeisten ministeriöiden virkamiehiä ja ministereitä

Käytännön toteutus:

* järjestetään pyöreän pöydän keskustelu, jonka teemana on kansalaisyhteiskunnan asema maakunta- ja sote-uudistuksessa; keskustelun fokukseksi nostetaan myös yleisemmin demokratian ja osallisuuden parantaminen maakunnissa;
* tavoiteajankohta on toukokuu, jolloin keskusteluun voidaan nostaa myös maakuntaopas (ks. toimenpide 2) sekä Tuija Braxin väliraportti (ks. toimenpide 6);
* alustajiksi pyritään saamaan esimerkiksi Tuija Brax ja alivaltiosihteeri Päivi Nerg;
* osallistujiksi kutsutaan myös maakuntien muutosjohtajat ja/tai maakuntien osallisuus- ja demokratiavalmistelijat; [muut osallistujat??]

1. teettää selvityksen järjestöjen tuottamien palvelujen erityispiirteistä ja asemasta markkinoilla ja käynnistää keskustelua siitä, missä määrin järjestöjen palvelutuotanto poikkeaa yksityisen sektorin palvelutuotannosta ja millä tavoin mahdolliset eroavuudet tulisi huomioida palvelujärjestelmässä

* HUOM! STM:n käynnistämä selvitys järjestöjen roolista uudessa sosiaali- ja terveydenhuollon mallissa.
* STM on nimittänyt OTK Tuija Braxin arvioimaan järjestöjen ja muun kolmannen sektorin toimintamahdollisuuksia uudessa sosiaali- ja terveydenhuollon mallissa.
* STM:n tiedote: <http://stm.fi/artikkeli/-/asset_publisher/tuija-brax-selvittamaan-jarjestojen-roolia-uudessa-sote-ja-maakuntamallissa>

**KANEn toimenpiteiden valmistelu**

Muodostetaan KANEn työjaoston jäsenistä ja tämän vaikuttamissuunnitelman laatimiseen osallistuneista epävirallinen reflektio- ja sparrausryhmä, jonka tarkoituksena on mm. käsitellä Braxin selvitystyötä sekä tukea KANEn materiaalien sisällöntuotantoa ja tilaisuuksien valmistelua. Sihteeristö koordinoi käytännön toteutusta. KANEn jäsenet ja varajäsenet voivat ilmoittautua mukaan ryhmään.